Δεν πρέπει να υπάρχει πιο βολική τοποθεσία για διαμονή στο Ρέθυμνο (απόσταση από την παλιά πόλη με τα πόδια, πολύ άνετο parking κοντά, πολύ εύκολη και γρήγορη η πρόσβαση στην έξοδο της πόλης για εκδρομές, ψώνια για super market και food stores με τα πόδια, θέα κτλ) αν και ως λιμάνι και παλιά πόλη θα πρέπει να είσαι προετοιμασμένος για πιθανά προβλήματα δυσοσμίας, οικόσιτων ζωήφιων, καθαριότητας κτλ. Αν δεν μπορείτε ΚΑΘΌΛΟΥ να τα ανεχτείτε πηγαίνετε σε κάποιο καινούργιο all included ξενοδοχείο μακριά, αλλά τα καλά του πανέμορφου κέντρου της πόλης και της ζωής του, του υπέροχου κάστρου και του παλιού λιμανιού δεν θα τα χαρείτε εύκολα. Καλά εξοπλισμένο διαμέρισμα για το μέγεθός του. Καλή ανταπόκριση από την ιδιοκτήτρια σε αιτήματα όπως επιπλέον πετσέτες και κρεμάστρες (που θα έπρεπε να υπάρχουν ούτως ή άλλως). Το τεράστιο παράθυρο της κουζίνας είναι πρόβλημα τόσο για τη θέα του, όσο για τη ζέστη που φέρνει μετά το μεσημέρι και κυρίως για το φως που μπαίνει το πρωί (οι περσίδες του περιορίζουν μερικώς μόνον το πρόβλημα). Το μπάνιο είναι όντως πολύ δύσχρηστο λόγω μεγέθους ΑΛΛΆ σε αποζημιώνει με την υπέροχη θέα που αντικρίζεις μόλις βγεις από αυτό! (βλέπεις το μεγάλο παράθυρο που κοιτά τη θάλασσα που είναι κυριολεκτικά μπροστά στα πόδια σου, τα υπέροχα ηλιοβασιλέματα της και το κάστρο!). Ο σταθμός των υπεραστικών λεωφορείων που βρίσκεται ακριβώς από κάτω δεν αποτελεί πρόβλημα γιατί γενικά και προς έκπληξη μας το διαμέρισμα είναι πολύ ήσυχο. Θα μπορούσα να ξαναμείνω.